
PËR DISA NDRYSHIME E SHTESA NË VENDIMIN NR.558, DATË 16.8.2006, TË KËSHILLIT TË MINISTRAVE “PËR PAGAT E PUNONJËSVE TË POLICISË SË SHTETIT, TË SHËRBIMIT TË KONTROLLIT TË BRENDSHËM DHE INSPEKTIMIT TË PËRGJITHSHËM, NË MINISTRINË E BRENDSHME”

Në mbështetje të nenit 100 të Kushtetutës, të nenit 5/1 të ligjit nr.8487, datë 13.5.1999 “Për kompetencat për caktimin e pagave të punës”, të ndryshuar, dhe të ligjit nr.10 025, datë 27.11.2008 “Për buxhetin e vitit 2009”, me propozimin e Ministrit të Brendshëm dhe të Ministrit të Financave, Këshilli i Ministrave

VENDOSI:

1. Në vendimin nr.558, datë 16.8.2006 të Këshillit të Ministrave, bëhen këto ndryshime:
a) Titulli i vendimit ndryshohet, si më poshtë vijon:
“Për pagat e punonjësve të Shërbimit të Kontrollit të Brendshëm dhe të Inspektimit të Përgjithshëm, në Ministrinë e Brendshme”.
b) Pika 1 ndryshohet, si më poshtë vijon:
“1.  Struktura dhe nivelet e pagave për punonjësit e Shërbimit të Kontrollit të Brendshëm dhe të Inspektimit të Përgjithshëm, të jenë sipas lidhjes nr.1, që i bashkëlidhet këtij vendimi dhe është pjesë përbërëse e tij.”.
c) Pika 3 ndryshohet, si më poshtë vijon:
“3. Shtesa për natyrë të veçantë pune e shërbimi (kolonat 4 e 5 të lidhjes nr.1) jepet sipas funksioneve, të përcaktuara në këtë lidhje.”.

ç)  Pas pikës 5 shtohet pika 6, me këtë përmbajtje:
“6. “Specialistët, përgjegjësit e sektorit apo drejtorët e shërbimit të Kontrollit të Brendshëm dhe të Inspektimit të Përgjithshëm, të cilët punojnë në pozicione, që lidhen me procesin e informatizimit të veprimtarisë së këtyre drejtorive dhe kërkojnë, në mënyrë të detyrueshme, arsimin e lartë, në degët “Inxhinieri elektronike” apo “Informatikë”, përfitojnë një shtesë, për kushte pune, prej 10 000 (dhjetë mijë) lekësh mbi pagën mujore, të gradës përkatëse. Zbatimi i kësaj shtese, për pozicionet konkrete, bëhet pas miratimit paraprak të Departamentit të Administratës Publike dhe Ministrisë së Financave, sipas përshkrimit të pozicioneve të punës.”.
d) Pikat 5 e 6 numërtohen, përkatësisht, 7 e 8.
2. Efektet financiare, që rrjedhin nga zbatimi i këtij vendimi, për vitin 2009 do të përballohen nga fondet e miratuara për Ministrinë e Brendshme, në buxhetin e vitit 2009.
3. Ngarkohet Ministri i Brendshëm për zbatimin e këtij zbatimi.
Ky vendim hyn në fuqi pas botimit në Fletoren Zyrtare dhe i shtrin efektet financiare nga data 1 korrik 2008.

KRYEMINISTRI
Sali Berisha



                                                                                         	Lidhja nr.1

Strukturat dhe nivelet e pagave për punonjësit e Shërbimit të Kontrollit të Brendshëm dhe Inspektimit të Përgjithshëm
                                                                                                               
	Roli
	Grada
	Paga bazë për
gradë
	Shtesat për natyrë të veçantë
pune e shërbimi

	
	
	
	Në funksion të
shërbimeve
mbështetëse
të SHKB
	Në funksione
të drejtorisë së SHKB

	1
	2
	3
	4
	5

	Bazë
	Agjent
	33 000
	2000
	6500

	
	Agjent i I-rë
	34 500
	2000
	6500

	
	Asistent
	36 500
	2000
	6500

	
	Asistent i I-rë
	37 500
	2000
	6500

	
	Kryeasistent
	39 000
	2000
	6500

	
	
	
	
	

	I mesëm
	Nëninspektor
	46 500
	2000
	6500

	
	Inspektor
	48 500
	2000
	6500

	
	Kryeinspektor
	55 500
	2000
	6500

	
	
	
	
	

	I lartë
	Nënkomisar
	68 000
	2000
	7500

	
	Komisar
	82 000
	2000
	7500

	
	Kryekomisar
	94 000
	
	20 000

	
	
	
	
	



